

|  |
| --- |
| 2016 - 2020 |
| Strategiplan |
| Verdensarvsenter for bergkunst – Alta Museum IKS |
| Versjon 1.0 8. mars 2017 |

Bli med 7000 år tilbake i tid. Til en tankeverden ganske nær. Der havet hvisker inn over fjorden. Lytt til figurenes fortellinger. Til bergkunstens skyggedans. Til ekkoet fra folket som gikk i land. Bli med videre langs stien. Inn i vår egen tid. Se tiden forme nye figurer. Nye fortellinger.

Alta Museum setter spor.

## 

## 1. Innledning

Verdensarvsenter for Bergkunst – Alta Museum IKS (heretter kalt VAM) er autorisert verdensarvsenter og museum for Altas natur- og kulturhistorie med ansvar for forvaltning av verdensarven og en stor reiselivsaktør.

VAM er et interkommunalt selskap eid 50 % av Finnmark Fylkeskommune og 50 % av Alta kommune. Selskapet ble stiftet i 2007, etter å ha vært en del av Alta kommune siden 1978. Eierne har inngått en Selskapsavtale som regulerer virksomhetens formål og organisering.

## 2. Visjon og mål

VAM har som oppgave å bevare, formidle og forske på Altas bergkunst og natur- og kulturhistorie. Bergkunsten i Alta er en av åtte norske oppføringer på UNESCOs verdensarvliste. Gjennom unike opplevelser og aktuelle utstillinger skal vi være en av Norges med betydningsfulle attraksjoner og ha en sentral rolle i lokalsamfunnet i Alta.

## 3. Formidling og publikumsrettede tiltak

**3.1 Mål**

VAM skal øke kunnskapen om verdensarven og Altas natur- og kulturhistorie gjennom forskningsbasert innsamling og formidling, og utprøving av nye formidlings- og samarbeidsmetoder i ny basisutstilling. Vi har et mål om å ta i bruk lokal kunnskap i enda større grad.

«**Museene** skal legge til rette for kunnskap, dannelse og opplevelser»

## **3.2 Tiltak**

«**Verdensarvsentrene** skal spre kunnskap og skape oppmerksomhet om de framstående universelle verdiene til norske verdensarvområder, gi forståelse for hvorfor disse skal tas vare på og sette den norske verdensarven inn i et internasjonalt perspektiv.»

* Utstillinger
* Fornying av basisutstillinger
* Relevante midlertidige utstillinger med faglig relevans og høy attraksjonsverdi for publikum.
* Undervisning/Den Kulturelle Skolesekken (DKS)
  + VAMs tilbud del av DKS-tilbudet i Alta kommune
  + Tilbud til videregående skole
  + Utvikle verdensarv mm. som undervisningstilbud
* Metoder og virkemidler
* Medvirkning sentralt i VAMs arbeid med utvikling og formidling.
* Vektlegge å være tilgjengelig for publikum
* Arbeide med nye publiseringskanaler for museets faglige arbeid.
* God fysisk tilrettelegging som forutsetning for en god formidling.
* Markedsføring av museets tilbud
* Kommunikasjon av kunnskap gjennom hjemmmesider, sosiale medier, foredrag, publikasjoner mm.
* Verdensarvsenter

Autorisasjon som verdensarvsenter for perioden 2015 – 2020 innebærer at VAM skal:

* *øke kunnskapen om verdensarvkonvensjonen og forpliktelsene som følger av en verdensarvstatus*
* *sette betydningen av nasjonal og stedlig verdensarv inn i en internasjonal kontekst*
* *øke kunnskapen om verdensarvområdet og grunnlaget for innskrivningen på verdensarvlisten*
* *øke besøkerens forståelse av stedet/området og verdiene det representerer*
* *inspirere og veilede de besøkende om hva man kan se, oppleve og gjøre i og rundt verdensarvsenteret og hvordan ferdes og opptre i området på en måte som ikke forringer verdensarvverdiene*
* *stimulere til interesse for bruk av kultur- og naturarven i undervisning i skolen*
* *være en møteplass som støtter opp om lokalsamfunnets aktiviteter og innsats for verdensarven fra småbarn til pensjonister*
* *støtte opp om verdensarvkoordinator og forvaltningsarbeid knyttet til oppfølging av verdensarven*
* *samarbeide med lokale/regionale organisasjoner, foreninger og næringsliv som formidler relevante kvalitetsprodukter*

Prioriterte tiltak i planperioden er

-Utvikling av formidlingen av verdensarven

-Samarbeid med lokale lag og foreninger, skoler, næringsliv og forvaltning.

-Deltagelse i prosjekter og nettverk

-Forbedret tilrettelegging

## 4. Forvaltning

##### **4.1 Forvaltning av bergkunsten i Alta**

Verdensarven Bergkunsten i Alta ble innskrevet på Unescos verdensarvliste i 1985 og består av 4 områder med helleristninger, og et område med hellemalerier. Det viktigste planverktøyet for forvaltningen av bergkunsten er *Forvaltningsplan for verdensarven Bergkunsten i Alta* fra 2015.

**4.1.1 Mål**

Forvaltningsplanen inneholder følgende visjon for verdensarven i 2035: «Bergkunstens autentisitet og integritet er sikret og styrket. All forvaltning, forskning og formidling ivaretar og fremmer verdensarvverdiene etter beste praksis og med internasjonal anerkjennelse. Nødvendig kompetanse og kunnskap er til stede i alle forvaltningsledd. Verdiene er solid forankret i lokalbefolkningens bevissthet og identitet, og bergkunsten er kjent som Finnmarks viktigste kulturminne og Altas største attraksjon.»

**4.1.2 Tiltak**

* Tilstandskartlegging, skjøtsel, overvåking og sikring av bergkunsten der dokumentering og registrering i Askeladden og Bergkunstarkivet står sentralt.
* Øke kunnskapen om bevaring og sikring av bergkunsten, særlig gjennom sikringsprosjektet for Kåfjord.
* Øke kunnskapen om bergkunstens meningsinnhold gjennom forskning.
* Fremheving og sikring av landskapsverdiene og andre lokale støttende verdier til verdensarven, hvor etablering av buffersoner har stor betydning.
* Formidling og tilgjengeliggjøring av bergkunsten, hvor bevisstgjøring om verdensarvverdiene blant lokalbefolkningen er spesielt viktig.

**4.1.3 Organisering**

Det er inngått en samarbeidsavtale med kulturminnemyndigheten Finnmark Fylkeskommune der VAM er delegert definerte oppgaver knyttet til forvaltning av verdensarven og øvrig bergkunst i Alta.

Det er etablert en faglig Forvaltningsgruppe som består av Riksantikvaren, Sametinget, Finnmark Fylkeskommune, Alta kommune, Tromsø Museum og VAM. Det planlegges etablering av et Verdensarvråd i tråd med retningslinjer fra Klima og Miljødepartementet.

**4.2 Samlingsforvaltning**

«Museenes samlinger skal sikres og bevares best mulig og gjøres tilgjengelige»

VAM har i dag en samling som består av ca. 6000 foto og ca. 3000 gjenstander i tillegg til lydopptak, film, arkivalier, bygninger og en registrert båt; M/K Vally. Dette representerer Altas lokalhistorie fra nyere tid.

**4.2.1 Mål**

Museene som mottar offentlige driftstilskudd fra Kulturdepartementet skal bedre ivareta de store kulturelle verdiene som deres samlinger utgjør og de skal gjøres tilgjengelige for allmennheten, for forskning og for å kunne benyttes i utstillinger. Det betyr at samlingene må registreres i et databaseprogram og gjøres søkbare.

**4.2.2. Tiltak**

VAM har en samlingsplan for perioden 2016-2020 som tar for seg status, tiltak og revisjon av nåværende samlinger. Prioriterte oppgaver i planperioden er

* Registrering av gjenstander i kompaktmagasinet og eksterne magasiner
* Ny innsamling skal være forskningsbasert
* Samle og registrere museets kunstsamling og privatarkiv
* Inntakskomite vurderer tilfang og avhending
* Avtalefesting alle inntak

Det er utarbeidet en egen sikringsplan for brann, tyveri og naturskade.

Årlig vedtar representantskapet en fireårig Økonomiplan som viser fremtidige kostnader og plan for finansiering av disse.

**4.2.3 Organisering**

Museene i Finnmark har etablert et godt samarbeid gjennom prosjektet Felles Løft og ønsker å videreføre dette arbeidet bl.a. gjennom Finnmarksseminaret og faglig samarbeid innen samlingsforvaltning, Primus mm.

## 5.Forskning og kunnskapsutvikling

«Museene skal forestå forskning og utvikle ny kunnskap.»

**5.1 Mål**

VAM skal drive forskning og utvikling av ny kunnskap innenfor verdensarv - bergkunst og relevante temaer innenfor Altas natur- og kulturhistorie og samtid.

VAM har som mål å utvikle et inspirerende fagmiljø som fremmer forskning. Gjennom de muligheter som er presentert i denne planen, skal VAM motivere og legge til rette for at fagansatte skal kunne oppnå forskningskompetanse.

**5.2 Tiltak**

VAM har en egen FoU-plan som legger føringer for arbeidet med forskning og kunnskapsutvikling, og i planperioden skal det bl.a. arbeides med:

* publisering av artikler fra den internasjonale bergkunstkonferansen ACRA III
* bok om Altas Skiferhistorie
* 2 offentlig PhD-er for
  + bergkunst («Rock Art, geology and aestheticks. An analysis of the rock art of Alta»)
  + nyere tids historie («Tilbakeføring av samisk kulturarv – hva skjer lokalt?»)
* øvrige faglige artikler

## 6.Fornying

«Museene skal være profesjonelle og aktuelle og ha en aktiv samfunnsrolle»

**6.1 Mål**

VAM har som mål å være relevant og interessant for publikum.

**6.2 Tiltak**

* Fornying av alle basisutstillinger
* Bruk og videreutvikling av metode for læring
* Ny formidling av verdensarven i uteområdet
* Fornying av profil og etablering av merkevarestrategi for VAM.
* Utvikling opplevelsestilbud for bergkunsten i Alta, nye hjemmesider mm.
* Kompetanseutvikling
* Samarbeid med høyskoler og universiteter, deltakelse i nasjonale og internasjonale museumsnettverk

## 7.Drift, personal, økonomi og administrasjon

**7.1 Mål**

VAM skal ha en trygg og effektiv drift og administrasjon.

**7.2 Tiltak**

**7.2.1 Drift**

* drift og innvendig vedlikehold av lokaler i hht husleieavtale med Alta kommune
* Internkontroll
* Sikringsplan

**7.2.2 Organisasjon**

VAM er organisert i 3 seksjoner samt staber for drift og administrasjon:

Representantskapet et selskapets høyeste organ. Direktør rapporter til et styre på 5 personer, herav en valgt blant de ansatte.

**7.2.3 Personal**

* HMS
* IA-bedrift
* ytelsesbasert pensjon og øvrige vilkår regulert i egen Personalhåndbok
* tarbeide Lønnsplan med formål å regulere selskapets lønnspolitikk
* bedriftshelsetjeneste
* årlige opplæringsprogram for sommeransatte og midlertidig ansatte fagpersonell
* utvikle opplæringsprogram for nytilsatte

**7.2.4 Økonomistyring**

* 4-årig økonomiplan
* avdelingsbudsjett og -regnskap
* prosjektregnskap